Eus Breizh hag eus Bro-Chall a-bezh, met eus ar broioù estren ivez, e teu an dud evit heuliañ ur stummadur e-pad ur sizhuniad pe ziv. En o mesk e kaver kelennerien, skolaerien, tud war o leve, studierien. Bez ez eus familhoù e vakañsoù ivez evel hini Michel eus Sant Ervlan. Abaoe 3 bloaz e teu Michel gant e wreg hag e ziv verch. Kalz eus ar stajidi a zeu evit o flijadur nemetken ! Setu ar pezh a glever ar peurliesañ.